Kifayət qədər abonent siyahısı təqdim etmək mümkündür ki, borclu kimi qeyd edilsə də, məhz saxladığı üç illik ödəniş qəbzlərini göstərdiyinə görə adı borclular siyahısından sil-inmişdir. Deməli, belə çıxır ki, əgər mən üç ilin müddətində qəbzləri saxlaya bilməmişəmsə, o halda hansısa məmurun şəxsi maraqları naminə adıma yazılan borcları ödəməliyəm. Sual olunur, əgər doğrudan da, abonentlərin 2007-ci ildən bəri borcları yaranıbsa, niyə vətəndaşlara hər ay verilən bildirişlərin heç birisində bu qalıq borclar qeyd edilməmişdir? Yaxud da əgər bu borclar olubsa, niyə keçən üç ilin müddətində onun ödənilməsi üçün regional təşkilatların rəhbərləri tərəfindən lazımi tədbirlər görülməmişdir?